9.9.2022
FI
Euroopan unionin virallinen lehti
C 347/165 Torstai 10. maaliskuuta 2022
82. kehottaa EUH:ta toteuttamaan järjestelmällisen konfliktianalyysin, johon on sisällytetty tasa-arvoanalyysiin ja sukupuolinäkökohdat huomioon ottavaan konfliktianalyysiin perustuva sukupuolinäkökulma, erityisesti YTPP:n ope­ raatioiden ja Euroopan rauhanrahaston toimien osalta; painottaa riittävien resurssien tarvetta, jotta voidaan kehittää ja vahvistaa EU:n asiantuntemusta ja valmiuksia toteuttaa riski- ja konfliktianalyysejä, joihin on sisällytetty sukupuolinäkö­ kulma ja joissa olisi kiinnitettävä erityistä huomiota myös sukupuolten tasa-arvoon sekä naisten ja muita heikommassa asemassa olevien ryhmien merkityksellisen osallistumisen varmistamiseen;
83. painottaa, että on tärkeää yhdistää toisiinsa inhimillinen turvallisuus ja sukupuolinäkökulma; kehottaa EU:ta käyttämään inhimillisen turvallisuuden määritelmää, joka on vahvistettu YK:n yleiskokouksen päätöslauselmassa 66/290 ja sen naisia, rauhaa ja turvallisuutta koskevassa toimintaohjelmassa; painottaa, että turvallisuudessa on keskityttävä ihmishenkiin ja niiden suojelemiseen väkivallan uhalta sekä koulutuksen, terveydenhuollon, elintarvikkeiden tai taloudellisen riippumattomuuden puuttumisen kaltaisilta uhkilta; kehottaa komissiota, EUH:ta ja jäsenvaltioita kehittämään ja edistämään YK:n aseidenriisuntaohjelmaa; vaatii aseidenriisuntaa ja asesulkua koskevaa feminististä ulkopolitiikkaa;
84. huomauttaa, että naisiin vaikuttaa kohtuuttomasti konflikteihin liittyvä seksuaalinen väkivalta ja muut ihmisoi­ keusrikkomukset, joista ei seuraa rangaistusta, myös suurempi riski joutua ihmiskaupan uhriksi; korostaa, että konfliktialueilla ja -maissa seksuaalisen väkivallan uhreiksi joutuneille naisille ja tytöille on tarjottava asianmukaista ja kokonaisvaltaista hoitoa sekä tehokkaita ja asianmukaisia hyvityksiä; toteaa, että tämä järjestelmä toimii jo siellä, missä se on otettu käyttöön, ja että sen avulla uhrit voidaan sopeuttaa uudelleen yhteiskuntaan; muistuttaa, että on tärkeää torjua uhrien leimaamista; kehottaa jatkamaan niiden toimien tukemista, joilla taataan konflikti- ja hätätilanteissa eläville naisille seksuaali- ja lisääntymisterveys ja -oikeudet sekä niihin sisältyvät hoivapaketit rahoittamalla tukemalla etulinjan järjestöjä ja naisten johtamia järjestöjä;
85. muistuttaa, että aseelliset konfliktit vaikuttavat suhteettomasti naisiin ja tyttöihin; pitää valitettavana seksuaalisen väkivallan käyttöä sodankäynnin välineenä ja vaatii torjumaan sitä kiireellisesti sekä torjumaan rankaisemattomuutta saattamalla rikokseen syyllistyneet henkilöt oikeuden eteen; korostaa myös, että naiset ovat usein ensimmäisiä konfliktialueilla tapahtuvien väestön pakkosiirron uhreja ja että he kärsivät usein taloudellisen itsenäisyyden menetyksestä ja koulutuksen sekä luotettavien seksuaali- ja lisääntymisterveyttä koskevien palvelujen saatavuuden puutteesta; korostaa, että konfliktien tai luonnonkatastrofien vuoksi siirtymään joutuneille väestöryhmille on varmistettava koulutus- ja työllistymismahdollisuuksien saanti; kehottaa komissiota ja jäsenvaltioita tekemään yhteistyötä kumppanimaiden ja niiden asevoimien kanssa varmistaakseen siviilihenkilöiden suojelemisesta sodan aikana tehdyn neljännen Geneven sopimuksen asianmukaisen täytäntöönpanon keskittyen erityisesti seksuaalisen väkivallan ehkäisemiseen ja siitä rankaisemiseen;
86. pitää valitettavana, että GAP III -toimintasuunnitelmassa ei oteta huomioon eri maiden kulttuuriperintöä eikä naisten osuutta kulttuurin suojelemisessa ja kehittämisessä; kehottaa komissiota ja EUH:ta kehittämään ohjelmia, joilla pyritään suojelemaan ja tunnustamaan naisten kehittämät kulttuuriperintö ja perinteet, joita ei usein havaita etenkään konfliktien kaikkien vaiheiden aikana;
Sukupuolitietoisen humanitaarisen toiminnan varmistaminen
87. pitää valitettavana, että komission äskettäin antamassa tiedonannossa ”EU:n humanitaarinen toiminta: uudet haasteet, samat periaatteet” (COM(2021)0110) ei oteta riittävästi huomioon sukupuolinäkökulmaa humanitaarisissa yhteyksissä; kehottaa komissiota esittämään konkreettisempia ehdotuksia sukupuoleen liittyvien toimien erityisistä menoista, ohjelmista, seurannasta ja arvioinnista humanitaarisissa yhteyksissä ja toteuttamaan toimenpiteitä, joilla kehitetään edelleen mukautettuja ja tehokkaita sukupuolinäkökohdat huomioon ottavia EU:n humanitaarisia toimia ottaen huomioon kehitysyhteistyön ja rauhan väliseen jatkumoon perustuvan kolmitahoisen lähestymistavan tarjoaman mahdollisuuden suojella naisten ja tyttöjen oikeuksia ja edistää sukupuolten tasa-arvoa kaikissa yhteyksissä;
Rakennetaan vihreä ja digitaalinen yhteiskunta
88. pitää myönteisenä, että GAP III -toimintasuunnitelmaan on sisällytetty ilmastonmuutosta koskeva painopistealue, koska ilmastonmuutos ei ole sukupuolineutraali, sillä se vahvistaa olemassa olevaa sukupuolten eriarvoisuutta erityisesti köyhien, nuorten ja alkuperäiskansojen keskuudessa ja etenkin hauraissa ympäristöissä; arvostaa unionin päättäväisyyttä käsitellä sukupuolikysymyksiä vihreän siirtymän yhteydessä, kun otetaan huomioon ilmastonmuutoksen intersektionaa­ linen ja suhteeton vaikutus naisiin ja tyttöihin erityisesti kehitysmaissa; korostaa naiset ja tytöt on otettava mukaan